《望甘泉山作》
明代·湛若水

甘泉之山何处山，山岳中脉来蜿蜒。淮海维扬作方镇，左右江蜿中气尽。

孕奇产秀多哲人，三品瑶琨不足珍。势如黄河天上落，千枝万枝极磅礴。

又如君子温而厉，阴阳合德德乃备。我来仰止冲和色，远之可望近可即。

咫尺之水藏蛟龙，地脉况与江蜿通。一朝乘云作霖雨，膏泽应须盈下土。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。